**Pretendenta izvēles pamatojums**

1. **Līguma priekšmets**: nacionālās studējošo, absolventu un bez diploma eksmatrikulēto aptaujas koncepcijas izstrāde

1.2. Izglītības un zinātnes ministrijas (turpmāk – IZM) īstenotā projekta mērķis ir izstrādāt nacionālās studējošo, absolventu un bez diploma eksmatrikulēto aptaujas koncepciju, lai nākotnē saskaņā ar izstrādāto koncepciju varētu veikt nacionālo studējošo, absolventu un bez diploma eksmatrikulēto aptauju studiju programmu kvalitātes novērtēšanas un atbiruma iemeslu noskaidrošanas nolūkā.

Izglītības un zinātnes ministrija uzaicinājumu potenciālajam līgumslēdzējam – Latvijas Studentu apvienībai – nosūtīja 2023. gada 12.decembrī. Uzaicinājums slēgt līgumu ar Latvijas Studentu apvienību izriet arī no Ministru kabineta 2024. gada18. jūnija sēdes protokollēmuma (prot.nr. 25 71. §) 8.punkta.

Veicot iepriekšēju tirgus izpēti, secināts, ka Latvijas Studentu apvienība ir vienīgā, ar kuru iespējams noslēgt līdzdarbības līgumu, ņemot vērā gan to, ka, lai izpildītu Valsts pārvaldes iekārtas likuma 49. panta pirmajā daļā noteiktos nosacījumus, uzdevums jāuztic privātpersonai, vēlams, ar sabiedriskā labuma organizācijas statusu (jeb darbība netiek veikta komerciālos nolūkos, tas ir lietderīgi, lai veicinātu sabiedrības iesaistīšanu valsts pārvaldē, un to var veikt vismaz tikpat efektīvi), un kurai ir pieredze līdzīgu aptauju veikšanā (Latvijas Studentu apvienība ir veikusi studējošo aptaujas par Valsts vienotā jurista profesionālās kvalifikācijas eksāmena norisi (skat. 5., 6. un 7. pielikumu) un par Valsts aizsardzības dienestu (<https://www.lsa.lv/zinojums/>)), kā arī iesaistījusies aptaujas rīkošanā par saskarsmi ar seksuālās uzmākšanās gadījumiem augstākās izglītības iestādēs (<https://www.lsa.lv/latvijas-studentu-apvieniba-sadarbiba-ar-tiesibsarga-biroju-un-berg-research-uzsak-aptauju-par-saskarsmi-ar-seksualas-uzmaksanas-gadijumiem-augstakas-izglitibas-iestades/>).

Latvijas Studentu apvienība ir studējošo pašpārvalžu koleģiāla apvienība, kurā ietilpst visu akreditēto augstskolu studējošo pašpārvalžu pārstāvji. Latvijas Studentu apvienība kā organizācija ir ar pozitīvu reputāciju, tai darbojoties kā sociālajam partneriem sadarbībā ar Tieslietu un Aizsardzības ministrijām, Tiesībsargu, kā arī darbojoties Augstākās izglītības padomē, Augstākās izglītības kvalitātes nodrošināšanas padomē, Jaunatnes konsultatīvajā padomē un valsts aizsardzības dienesta iesaukšanas kontroles komisijā. Par Latvijas Studentu apvienības pozitīvo reputāciju arī liecina tās statuss kā Sabiedriskā labuma organizācija. Latvijas Studentu apvienības kā organizācijas kvalifikāciju veidot aptaujas koncepciju apliecina tās ilgstoša sadarbība ar Tieslietu ministriju, veidojot vienotā juristu kvalifikācijas eksāmena aptaujas, kā arī sadarbība ar Aizsardzības ministriju, veidojot aptauju par Valsts aizsardzības dienestu. Tāpat arī Latvijas Studentu apvienība regulāri veic dažāda veida studējošo aptaujas par augstskolu vidi, pieejamību un studiju kvalitāti. Latvijas Studentu apvienībai saskaņā ar publiski pieejamo informāciju nav reģistrētu nodokļu parādu (<https://company.lursoft.lv/latvijas-studentu-apvieniba/40008010647>).

2. **Ziņas par pasūtītāju**: Izglītības un zinātnes ministrija, Reģ.Nr.90000022399, Adrese: Vaļņu iela 2, Rīga, LV-1050 e-pasts: pasts@izm.gov.lv (kontaktpersona: arkadijs.zvaigzne@izm.gov.lv).

Norēķinu rekvizīti: Valsts kase, TRELLV22, Konta Nr.: LV19TREL215017024700B

3. **Paredzamā līgumcena:** EUR 14228,00 (bez PVN).

4. **Līguma izpildes laiks un apmaksa:**

4.1. **Līguma izpildes termiņš:** 2025.gada 31.augusts.

4.2. **Līguma apmaksas kārtība**: Ministrija 10 (desmit) darbdienu laikā no līguma abpusējas parakstīšanas brīža pārskaita Biedrībai Finansējumu ar vienreizēju maksājumu

**5. Pretendenta piedāvājums:**

|  |  |
| --- | --- |
| **Pozīcija** |  |
| **1. Tehnoloģijas Uzdevuma veikšanas nodrošināšanai un attīstībai, kas ietver, programmatūras licences, serveru īri un citus tehniskos resursus.** | **408,00** |
| **2.Atalgojums un/vai ārpakalpojuma iegāde** | **12 800,00** |
| **Atalgojums:**  | **7 800,00** |
| **Valdes loceklis** (akadēmiskā virziena vadītājs) | **3 200,00** |
| **Valdes loceklis** (sociālā virziena vadītāja) | **2 400,00** |
| **Biroja darbinieks** (biroja vadītāja) | **2 200,00** |
| **Datu apstrādes un analīzes pakalpojumi / citi ārpakalpojumi** | **4 000,00** |
| **Grāmatvedības pakalpojumi** | **1 000,00** |
| **3.Reklāmas un informēšanas izdevumi** | **800,00** |
| **4.Komandējumi un citi saimnieciskie izdevumi** | **220,00** |

**6. Pretendenta izvēles kritērijs:**

Saskaņā ar to, ka līdzdarbības līguma slēgšanai ir izvirzīti šādi kritēriji – Valsts pārvaldes iekārtas likuma 49. panta pirmajā daļā minētie kritēriji (darbība netiek veikta komerciālos nolūkos, tas ir lietderīgi, lai veicinātu sabiedrības iesaistīšanu valsts pārvaldē, un to var veikt vismaz tikpat efektīvi), pretendents ir sabiedriska labuma organizācija, kurai ir pieredze līdzīgu studējošo aptauju veidošanā, kā arī resursi augstskolu studējošo auditorijas sasniegšanai, IZM vērtējumā vienīgais pretendents, ar kuru iespējams slēgt līdzdarbības līgumu par nacionālās studējošo, absolventu un bez diploma eksmatrikulēto aptaujas koncepcijas izstrādi, ir Latvijas Studentu apvienība.

**7. Līgumcenas pamatojums**

Līgumcena noteikta saskaņā ar pretendenta iesniegto finanšu piedāvājumu un izdevumu tāmi (Līguma 2.pielikums).

**8. Pretendents, ar kuru tiks slēgts pakalpojuma līgums:**

**Latvijas Studentu apvienība**

Reģ. Nr. 40008010647

Meža iela 1k-1, Rīga, LV-1048, Latvija

“Swedbank” AS,

Kods: HABALV22

Konta Nr:

LV37HABA000140J035437